Diari Oficial de la Generalitat Valenciana


Sumari del DOGV 4300, del 25-07-2002 (2002/8077)

RESOLUCIÓ de 19 de juliol de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni Marc de col·laboració entre l'Institut Nacional d'Administració Pública i la Conselleria de Justícia i Administracions Públiques de la Generalitat Valenciana, per a la utilització del Centre d'Estudis de Peníscola per a activitats formatives.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4300

Data del DOGV
:   25-07-2002

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2002/8077


Data del document
:   19-07-2002

Organisme emissor
:   Presidència de la Generalitat

Tipus de document
:   Resolució

Descriptors 

:   * Peníscola
    * funció pública
    * administració central
    * reciclatge professional
    * cooperació administrativa
    * formació en el lloc de treball

RESOLUCIÓ de 19 de juliol de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni Marc de col·laboració entre l'Institut Nacional d'Administració Pública i la Conselleria de Justícia i Administracions Públiques de la Generalitat Valenciana, per a la utilització del Centre d'Estudis de Peníscola per a activitats formatives. [2002/X8077]
  
Subscrit, després de la tramitació prèvia reglamentària, entre l'Institut Nacional d'Administració Pública i la Conselleria de Justícia i Administracions Públiques de la Generalitat Valenciana, el 14 de juny de 2002, un Conveni Marc de col·laboració per a la utilització del Centre d'Estudis de Peníscola per a activitats formatives, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0461/2002, i que figura com a annex d'aquesta resolució.
  
València, 19 de juliol de 2002.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni marc de col·laboració entre l'Institut Nacional d'Administració Pública i la Conselleria de Justícia i Administracions Públiques de la Generalitat Valenciana, per a la utilització del Centre d'Estudis de Peníscola per a activitats formatives.
  
València, 14 de juny de 2002
  
Reunits:
  
D'una banda, l'Il·lm. Sr. Jaime Rodríguez-Arana Muñoz, director de l'Institut Nacional d'Administració Pública, nomenat pel Reial Decret 665/2000, de 5 de maig (BOE de 6 de maig), i facultat per a este acte, en virtut de l'article 6, b) del Reial Decret 1.661/2000, de 29 de setembre, pel qual s'aprova l'Estatut del citat organisme autònom.
  
I de l'altra, l'Hble. Sr. Carlos González Cepeda, conseller de Justícia i Administracions Públiques de la Generalitat Valenciana, autoritzat per a este acte, en virtut de l'Acord del Govern Valencià adoptat en la seua reunió d'11 de juny de 2002.
  
Ambdues parts compareixen en nom i representació de les corresponents institucions i recíprocament es reconeixen capacitat per a formalitzar el present Conveni i, a l'efecte
  
Exposen:
  
Primer
  
L'Institut Nacional d'Administració Pública, d'ara endavant INAP, és un organisme autònom dels previstos en el capítol II, del títol III la Llei 6/1997, de 14 d'abril, d'Organització i Funcionament de l'administració General de l'Estat, adscrit al Ministeri d'Administracions Públiques, que conforme al Reial Decret 1661/2000, de 29 de setembre, pel qual s'aprova el seu Estatut, té encomanades, entre les seues finalitats, desplegar polítiques de formació en l'àmbit de les seues competències, promoure estudis i investigació en matèries relacionades amb l'administració pública i mantindre les relacions de cooperació i col·laboració precises amb altres administracions i institucions, relacionades amb el compliment de dites finalitats.
  
Per al compliment de les seus finalitats l'INAP disposa de patrimoni propi i adscrit, i utilitza immobles a Madrid capital, Alcalá de Henares i Peníscola, província de Castelló. L'edifici de Peníscola, denominat «Centre d'Estudis de Peníscola» va ser adscrit pel Reial Decret 1.244/1978, de 2 de maig (BOE núm. 136, de 8 de juny de 1978) a l'Institut d'Administració Local, hui refós en l'INAP.
  
Este edifici està afectat a les funcions que la legislació vigent encomana a l'INAP, i s'utilitza tant per a la realització d'activitats formatives pròpies de l'INAP com per a facilitar a altres institucions, amb competència en la matèria, el compliment de les seues finalitats.
  
Segon
  
La Conselleria de Justícia i Administracions Públiques de la Generalitat Valenciana està interessada en la utilització i aprofitament del citat Centre, per a la realització de cursos i activitats de formació.
  
Tercer
  
Atés que hi ha un interés comú, i davant la confluència d'objectius que ambdues institucions tenen en matèria de formació, l'INAP i la Conselleria de Justícia i Administracions Públiques de la Generalitat Valenciana manifesten la seua voluntat de constituir un marc general de col·laboració per a la utilització del Centre d'Estudis de Peníscola.
  
En conseqüència, ambdues parts coincidixen en els objectius exposats, i subscriuen el present Conveni Marc de Col·laboració, en nom de les respectives entitats i d'acord amb les següents
  
Clàusules:
  
Primera. Objecte
  
El present Conveni té per objecte establir un règim d'utilització del Centre d'Estudis de Peníscola per la Conselleria de Justícia i Administracions Públiques de la Generalitat Valenciana per a la realització de cursos, seminaris, col·loquis i la resta d'accions formatives.
  
Segona. Acords anuals
  
Per a cadascun seran subscrits acords específics en els quals s'establiran els compromisos de les parts.
  
En els acords anuals seran fixats la programació de les accions formatives a desenvolupar l'any natural, el calendari i el grau d'ocupació previst del Centre, els drets a percebre per l'INAP per l'ús de l'immoble i la resta de servicis complementaris, i també qualssevol altres qüestions relacionades amb el desenvolupament de l'objecte del conveni.
  
La programació haurà de ser aprovada per la comissió de seguiment que figura contemplada en la clàusula cinquena.
  
Tercera. Naturalesa
  
El present Conveni Marc de Col·laboració té naturalesa administrativa, i es regix en la seua interpretació i desenvolupament per l'ordenament jurídic administratiu, amb exprés sotmetiment de les parts a la jurisdicció contenciosa administrativa.
  
En tot cas, i de conformitat amb el que disposa l'article 3.2 del Text Refós de la Llei de Contractes de les Administracions Públiques, aprovat per Reial Decret Legislatiu 2/2000, de 16 de juny, els dubtes i buits que en l'execució o interpretació del present Conveni pogueren presentar-se es resoldran aplicant els principis de la citada llei.
  
Quarta. Comissió de seguiment
  
A fi d'impulsar les activitats de col·laboració objecte del present Conveni, es constituirà una Comissió de Seguiment. La dita Comissió estarà copresidida pel director de l'INAP i el conseller de Justícia i Administracions Públiques de la Generalitat Valenciana o persones en qui deleguen, i es reuniran quan així ho estimen oportú els presidents.
  
De la Comissió formaran part, a més, dos representants de l'INAP, designats pel director, i dos representants designats pel conseller de Justícia i Administracions Públiques de la Generalitat Valenciana, que estiguen vinculats a l'àrea de coneixement a què el present Conveni es referix.
  
Cinquena. Vigència
  
El present Conveni Marc entrarà en vigor l'endemà de la seua firma per ambdues parts, i les seues disposicions regiran per dos anys, prorrogant-se automàticament i per anualitats, llevat del cas de denúncia expressa d'alguna de les parts amb tres mesos d'anticipació a la data de la seua extinció.
  
No obstant la denúncia del Conveni, ambdues parts es comprometen de garantir el compliment i finançament, en la forma programada, de les activitats iniciades i no concloses en el moment de l'extinció del Conveni.
  
I de conformitat, ambdues parts firmen el present Conveni Marc en dos exemplars, al lloc i en la data indicats a l'encapçalament.
  
El director de l'INAP,
  
JAIME RODRÍGUEZ-ARANA MUÑOZ
  
El conseller de Justícia i Administracions Públiques,